钦定古今图书集成/明伦汇编/闺媛典/第148卷 > 乌云际妻邢氏
## 钦定古今图书集成/明伦汇编/闺媛典/第148卷 > 乌云际妻邢氏

按《博平县志》：邢氏，乌云际妻。年二十九，夫没，誓以身
殉。密吞药，呕血数升，适一黄冠至，饮以丸始甦，犹涕
泗不绝。其母曰：“尔有孕，不可过哀。倘生子得延夫嗣，
所全不更大乎？”迺勉食，五阅月，果育一男。自是坐卧
不离柩旁，纺绩为抚孤计。稍长，延师训之。后子启文
入泮，始为其夫卜葬。守节五十馀年，年八十一。有司
表其门。